**Аляксандр Сяднёў** (нар. 16 жніўня 1973, Магілёў) — беларускі футбаліст (абаронца) і трэнер. У цяперашні час з’яўляецца галоўным трэнерам казахстанскага клуба «Ардабасы» з Шымкента.

Клубная кар’ера
---------------

Выхаванец магілёўскага футбола, гуляў у розных беларускіх клубах і ў Расіі. Двойчы быў чэмпіёнам Беларусі і пераможцам Кубка Беларусі ў складзе МПКЦ і «Белшыны». Апошнія гады правёў у складзе наваполацкага «Нафтана».

Трэнерская кар’ера
------------------

У 2005 годзе завяршыў кар’еру футбаліста і ўзначаліў новаствораны магілёўскі «Савіт». Вывеў гэты клуб спачатку ў Першую, а потым і ў Вышэйшую лігу. Пасля таго як «Савіт» спыніў існаванне, у 2009 годзе быў запрошаны ў «Белшыну», якая намагалася вярнуцца ў Вышэйшую лігу. Узначаліўшы бабруйскі клуб, Сяднёў выканаў пастаўленую мэту, атрымаўшы ўпэўненую перамогу ў Першай лізе.

У Вышэйшай лізе «Белшына» разглядалася як адзін з аўтсайдэраў, але клуб здолеў заняць 6 месца ў сезоне 2010 і 5 месца ў сезоне 2011, у чым была вялікая заслуга галоўнага трэнера. У 2011 годзе быў запрошаны ў мінскае «Дынама» і з 1 снежня афіцыйна ўзначаліў гэты клуб. У ліпені 2012 года быў адпраўлены ў адстаўку з-за незадавальняючых вынікаў (аб адстаўцы было абвешчана дыктарам стадыёна адразу пасля матча з «Нёманам»). Хутка пасля гэтага, 23 ліпеня, вярнуўся на пасаду галоўнага трэнера «Белшыны».

Выдатна правёў з «Белшынай» сезон 2015, калі, нягледзячы на фінансавыя праблемы і не самы моцны склад, каманда здолела заняць высокае 4-е месца ў чэмпіянаце. Па заканчэнні сезону Сяднёў абвясціў, што пакідае бабруйскі клуб.

У студзені 2016 года ўзначаліў магілёўскі «Дняпро», які па выніках сезона 2016 вывеў у Вышэйшую лігу. Па заканчэнні сезона 2017 пакінуў магілёўскі клуб.

У лютым 2018 года ўвайшоў у трэнерскі штаб казахстанскага клуба «Актабэ», дзе стаў трэнерам па фізпадрыхтоўцы, а ў студзені 2019 года заняў пасаду галоўнага трэнера. З-за фінансавых праблем «Актабэ» ў сезоне 2019 выступаў моладзевым складам, таксама з каманды былі зняты 12 ачкоў, у выніку «Актабэ» заняў апошні 12-ы радок і выбыў у Першую лігу.

У снежні 2019 года ўзначаліў брэсцкі «Рух», які выйшаў у Вышэйшую лігу. Пакінуў каманду ў снежні 2020 года.

У студзені 2021 года стаў галоўным трэнерам казахстанскага «Ардабасы». У сезоне 2021 прывёў каманду да пятага месца ў Прэм’ер-лізе. У лютым 2022 года, нягледзячы на інфармацыю пра фінансавыя праблемы клуба, падоўжыў кантракт з «Ардабасы».

Мае ліцэнзію УЕФА катэгорыі «Pro».

Дасягненні
----------

### Ігравыя

* Беларусь 01Чэмпіён Чэмпіён Беларусі (2): 1996, 2001
* Беларусь Уладальнік Кубка Беларусі: 1996, 2001

### Трэнерскія

* Беларусь Пераможца Першай лігі чэмпіянату Беларусі (2): 2007, 2009
* Казахстан Уладальнік Кубка Казахстана: 2022

Зноскі
------

1. ↑  Aleksandr Sednev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Александр Седнев уволен с поста главного тренера минского «Динамо».
3. ↑  Александр Седнев покинет пост главного тренера «Белшины»
4. ↑  Александр Седнев сегодня официально возглавит могилевский «Днепр»
5. ↑  Александр Седнев покинул пост главного тренера «Днепра»
6. ↑  Седнев войдет в тренерский штаб «Актобе»
7. ↑  Александр Седнев возглавил «Актобе»
8. ↑  Официально: Седнев возглавил «Рух»
9. ↑  Седнев покинул «Рух». Тренером интересуются команды из Казахстана
10. ↑  Александр Седнев возглавил казахстанский «Ордабасы»
11. ↑  Александр Седнев подписал новый контракт с "Ордабасы"

|  |  |
| --- | --- |
| ⚙️   Тэматычныя сайты | FootballFacts.ru · teams.by · playmarkerstats.com (трэнер) · Transfermarkt (ігрок) · Transfermarkt (трэнер) · Прэсбол · УЕФА |